  Виталий Пронин 7-тӥ-11-тӥ южтолэзе Ижын ортчоз Цирк искусствоосъя фестиваль. 11-тӥ арзэ ни со огазея быдэс дуннеысь 100-лэсь уно артистъёсты. Туэ асьсэ номеръёсынызы паймытозы 17 кунъёсысь ог 130 артистъёс. Китайысь акробатъёс омырын тэтчалозы, Россиысь Анатолий Сокол фокусъёс возьматоз, Уйпал Кореясь артистъёс ӟечыраса кечыръяськозы. Дунъялозы быдэс дуннелы тодмо луэм продюсеръёс, режиссёръёс, циркъёслэн кивалтӥсьёссы, кылсярысь, Монте-Карлоын ортчылӥсь цирк искусствоосъя фестивалез радъясь Урс Пилс, Москваысь Ю. Никулинлэн циркезлэн кивалтӥсез Брюно Лалой но мукетъёсыз. Нимаз дунъяськозы нылпи артистъёслэн номеръёссы. Фестиваль сӥё-дано усьтӥськоз 7-тӥ южтолэзе 13.00 но 19.00 часъёсы. Пӧртэм представлениос луозы 8-тӥ-9-тӥ южтолэзе 11.00, 15.00 но 19.00 часъёсы. 10-тӥ но 11-тӥ южтолэзе 11.00 но 15.00 часъёсы номеръёссэс возьматозы устоосыз пӧлысь устоосыз. Билетъёс сярысь юаськыны быгатӥськоды 8(3412) 938-722 телефон номеръя. 0+ Мария Иванова Туспуктэм: udmcircus.ru  